text: Sønderborg vil bevare sin kaserne - på bekostning af Haderslev.
  08 marts 2013 kl. 09.05
  Sønderborg Kasernes venner argumenterer nu for, hvorfor Sønderborgs kaserne skal bevares i stedet for Haderslevs.
  Sønderborg Kasernes venner skærper nu krigen for at bevare Sønderborgs kaserne.
  Nu argumenterer de for, hvorfor det er Sønderborgs kaserne, der skal bevares, og ikke Haderslevs.
  Politisk er det nemlig formentligt ikke muligt at bevare begge kaserner, skriver JydskeVestkysten.
  Sønderborg Kasernes venner argumenterer bl.a. med, at Sønderborg råder over fuldautomatiserede moderne skydebaner uden miljøproblemer, mens Haderslevs skydebaner er fra 2. verdenskrig.
  Derudover lyder et argument, at Haderslev ikke har tabt så mange arbejdspladser som Sønderborg i de senere år.
  